**PROTOKOL RADA STRUČNE SURADNICE U UVJETIMA POVEZANIM S COVID-19**

**Pri neposrednom radu stručne suradnice s učenicima, nastavnicima i ostalim zaposlenicima škole obavezno je pridržavanje sljedećih općih uputa:**

* na ulazu u ured stručne suradnice obavezno je dezinficirati ruke;
* stručna suradnica za vrijeme neposredne komunikacije i rada u uredu nije obavezna nositi masku zbog mogućnosti poštivanja adekvatne fizičke udaljenosti od sugovornika;
* u uredu sa stručnom suradnicom istovremeno mogu biti najviše dvije osobe (ukoliko se radi o učenicima, mogu biti samo iz istog razrednog odjela);
* za vrijeme komunikacije u kojemu sudjeluju stručna suradnica i jedna osoba, nošenje maske nije obavezno, ako je moguće održati razmak od dva metra;
* ukoliko u komunikaciji sa stručnom suradnicom istovremeno sudjeluju dvije osobe, za sugovornike je obavezno nošenje maske;
* potrebno je nastojati izbjeći međusobno dijeljenje pribora za rad između više osoba koje su u uredu (olovke, kemijske i sl.), izuzev pedagoških i učeničkih radnih materijala (razl. testovi, upitnici, obrasci i sl.);
* za vrijeme neposredne komunikacije na ulaznim vratima ureda će stajati znak “Molim, ne ometajte – razgovor u tijeku“ te nitko ne bi trebao ulaziti u ured za to vrijeme.

**Organizacija neposrednog individualnog rada s učenicima, nastavnicima i ostalim zaposlenicima:**

* kad god je moguće, neposredni kontakt stručne suradnice i učenika/nastavnika i ostalih zaposlenika se, ako je moguće, treba najaviti i međusobno dogovoriti ;
* nakon razgovora s učenikom/učenicima pojedinog razrednog odjela, a prije razgovora s učenikom/učenicima drugih razrednih odjela, potrebno je dezinficirati prostor.

**Organizacija neposrednog grupnog rada s učenicima:**

Stručna suradnica će održavati predavanja i radionice u pojedinim razrednim odjelima predviđene Godišnjim planom i programom i Školskim kurikulumom poštujući sve propisane mjere i školski protokol rada u razrednim odjelima.

**Rad s roditeljima:**

Sukladno uputama, rad s roditeljima će se odvijati isključivo telefonski i virtualno (putem sustava Teams i ostalih virtualnih komunikacijskih kanala koji će biti na raspolaganju roditeljima), a iznimno u neposrednom kontaktu s roditeljima.

 Dejana Kirinčić, stručna suradnica OŠ Barilović